b'\n_START_ARTICLE_\nUmaj\n_START_SECTION_\nEtimologija\n_START_PARAGRAPH_\nUmai v mongol\xc5\xa1\xc4\x8dini pomeni maternica ali vrat maternice. Tur\xc5\xa1ki koren umay je prvotno pomenil placento, kasneje pa ime boginje, katere glavna naloga je bila skrbeti za \xc5\xbeenske in otroke, morda zato, ker so mislili, da ima placenta \xc4\x8darobne lastnosti. V mongolskem jeziku eje ali eej pomeni mati, tako kot podobna starotur\xc5\xa1ka beseda e\xc3\xa7e.\n_START_SECTION_\nBoginja otro\xc5\xa1tva\n_START_PARAGRAPH_\nUmajino ime je na Kul Tiginovem napisu iz 8. stoletja zapisano v povedi Umay teg \xc3\xb6g\xc3\xbcm katun kut\xc4\xb1\xc5\x8ba - pod okriljem moje matere, ki je kot boginja Umaj._NEWLINE_Umaj je bila za\xc5\xa1\xc4\x8ditnica in vodnica \xc5\xbeensk in otrok. Za kagane so menili, da predstavljajo K\xc3\xb6k Tengrija. Umaj je bila za\xc5\xa1\xc4\x8ditnica tudi kaganovih \xc5\xbeena (katun ali hatun) in jim pomagala imeti otroke, ki so bili jamstvo za obstoj imperija. Po trditvah v Divan\xc3\xbc L\xc3\xbcgat\xe2\x80\x99it-T\xc3\xbcrk \xc5\xbeenske, ki \xc4\x8dastijo Umaj, rojevajo mo\xc5\xa1ke potomce. Turkinje prosijo Umaj za otroka z obe\xc5\xa1anjem trakov, na katerih so privezane majhne zibke. Ta obi\xc4\x8daj je mogo\xc4\x8de videti tudi med tungu\xc5\xa1kimi judstvi v ju\xc5\xbeni Sibiriji in ljudstvi na Altaju. Umaj je praviloma upodobljena skupaj z otrokom, vendar obstajajo tudi izjeme. Med ljudmi vlada prepri\xc4\x8danje, da otrok zboli, \xc4\x8de ga Umaj zapusti za dolgo \xc4\x8dasa. Star\xc5\xa1i zato pokli\xc4\x8dejo \xc5\xa1amana, da Umaj ponovno prikli\xc4\x8de. Nasmejan in naspan otrok je znak, da je Umaj v njegovi bli\xc5\xbeini, jok pa pomeni, da ga je zapustila._NEWLINE_Kirgizi so prepri\xc4\x8dani, da Umaj ne \xc5\xa1\xc4\x8diti samo otrok, ampak tudi tur\xc5\xa1ke skupnosti po celem svetu. Umaj jim isto\xc4\x8dasno pomaga pridelati ve\xc4\x8d hrane in drugih dobrin in jim daje sre\xc4\x8do._NEWLINE_Ker je Umaj povezana s soncem, jo imenujejo tudi Sar\xc4\xb1 K\xc4\xb1z - Rumena devica. Rumena je njena barva in njen simbol. Upodoblja se s \xc5\xa1estdeset zlatimi prameni, ki simbolizirajo son\xc4\x8dne \xc5\xbearke. Domneva se, da je bila v Mongoliji in na Altaju neko\xc4\x8d istovetna z boginjo ognja Ot Ene. Umaj in E\xc3\xa7e sta v Tur\xc4\x8diji pogosti \xc5\xbeenski lastni imeni.'